Witness for the Prosecution (film)
Witness for the Prosecution () je američki crno-bijeli film snimljen 1957. u režiji Billyja Wildera. Po žanru je sudska drama, te predstavlja adaptaciju istoimenog teatarskog komada Agathe Christie, odnosno njene istoimene priče.

Protagonist, čiji lik tumači Charles Laughton, je Sir Wilfrid Robarts, stari i ugledni londonski advokat koji, usprkos narušenog zdravlja, preuzima naizgled beznadežan posao obrane Leonarda Volea (čiji lik tumači Tyrone Power), siromašnog pronalazača kome na Old Baileyu sude pod optužbom da je svoju staru poznanicu ubio kako bi se dočepao njenog nasljedstva. Radnja prikazuje kako Robartsov posao postaje još teži kada se ispostavi kako Voleova supruga Christine (čiji lik tumači Marlene Dietrich) namjerava svjedočiti protiv muža.

Scenaristi su sadržaj filmske verzije djelomično proširili, odnosno prilagodili glumačkoj ekipi. Kada je naslovnu ulogu dobila Dietrich, to je poslužilo kao prilika da za spektakularnu scenu u kojoj pokazuje svoge noge i izaziva masovnu kavansku tučnjavu; angažman Charlesa Laughtona je, pak, poslužio kao prilika da se angažira i njegova supruga Elsa Lanchester u ulozi Robartsove sitničave bolničarke, a što je bio prvi filmski nastup bračnog para nakon četvrt vijeka. Velike pohvale je dobio i Power, koji je nedugo nakon premijere iznenada preminuo od srčanog udara, te čiji se nastup, za koga se ispostavilo da je posljednji, često navodi kao najbolji u karijeri. Witness for the Prosecution je dobio pohvale i zbog Wilderove režije, kao i uspješnog kombiniranja žanra trilera, sudske drame i crne komedije, te se smatra jednom od najboljih filmskih ekranizacija djela Agathe Christie. Producenti su, pak, najviše bili zabrinuti zbog iznenadnog obrata na kraju, te film na samom kraju sadrži upozorenje gledateljima da ga ne odaju svojim prijateljima i poznanicima.

Uloge
 Tyrone Power ... Leonard Vole, optuženi 
 Marlene Dietrich ... Christine Vole/Helm, supruga optuženog
 Charles Laughton ... Sir Wilfrid Robarts Q.C., viši branitelj Volea
 Elsa Lanchester ... Miss Plimsoll, Sir Wilfridova privatna bolničarka
 John Williams ... Mr. Brogan-Moore, Sir Wilfridov mlađi kolega na suđenju
 Henry Daniell ... Mayhew, Voleov pravni zastupnik koji upućuje Sir Wilfrida u slučaj
 Ian Wolfe ... Carter, Sir Wilfridov službenik i menadžer kancelarije
 Torin Thatcher ... Mr. Myers, krunski tužilac
 Norma Varden ... Mrs Emily Jane French, starija žena koja je ubijena
 Una O'Connor ... Janet McKenzie, kućepaziteljica Mrs. French i svjedok optužbe
 Francis Compton ... sudac
 Philip Tonge ... Glavni inspektor Hearne, policajac koji je uhapsio Volea
 Ruta Lee ... Diana, djevojka koja prati suđenje

u manjim ulogama 
 Patrick Aherne ... sudski službenik
 Marjorie Eaton ... Miss O'Brien
 Franklyn Farnum ... stari advokat
 Bess Flowers ... gledalac u sudnici
 Colin Kenny ... porotnik
 Ottola Nesmith ... Miss Johnson
 J. Pat O'Malley ... prodavač hlačica
 Jack Raine ... Sir Wilfridov ljekar
 Ben Wright ... sudski službenik (koji čita optužbe)

Izvori

Vanjske veze

 
 
 
 
 
 

Američki filmovi
Dramski filmovi
Triler filmovi
Pravosudni filmovi
Authority control 2